**Roma Nemzetiségi Önkormányzat**

**3396 Kerecsend, Fő út 55.**

**Tel.: (36) 550-320 Fax.: (36) 550-328**

**e-mail: jegyzo@kerecsend.hu**

***J e g y z ő k ö n y v***

***a Kerecsendi Roma Nemzetiségi Önkormányzat***

***2024. február 12-ei testületi üléséről***

**Az ülésen elfogadott döntések:**

|  |  |
| --- | --- |
| 1/2024. (II.12.) RNÖ határozat | Suha József RNO elnök útiköltség támogatása |
| 2/2024. (II.12.) RNÖ határozat | Kerecsend Közbiztonságáért Polgárőr Egyesület támogatása |
| 3/2024. (II.12.) RNÖ határozat | Kerecsendi Baráti Kör támogatása |
| 4/2024. (II.12.) RNÖ határozat | 2024. évi költségvetés határozat |

*A jegyzőkönyv 1-4 . közötti számozott oldalt tartalmaz.*

**J E G Y Z Ő K Ö N Y V**

**Készült:** 2024. február 12-én Roma Nemzetiségi Önkormányzat képviselő-testületi ülésén (Kerecsend, Fő u. 55., 13:00)

**Jelen vannak:**

Nagy Ferenc elnök-helyettes

Váradi Tiborné képviselő

Burai József képviselő

Balogh Ferenc képviselő

dr. Szász Kata jegyző

Békési Eszter jegyzőkönyvvezető

**Az ülés napirendje:**

1. Tájékoztató az előző testületi ülés óta eltelt intézkedésekről

 eladó: Suha József elnök

2. A 2024. évi költségvetés elfogadása

 előadó: Suha József elnök

3. Egyebek

**Nagy Ferenc elnök-helyettes**

Köszöntök mindenkit a mai testületi ülésen. Suha József elnök nem tud részt venni a testületi ülésen egészségügyi okok miatt, így én helyettesítem a mai nap. Távolléte miatt az első napirendi pont elmarad a következő alkalomra. Megkérem Burai József képviselőt a jegyzőkönyv hitelesítésére. Aki a napirend módosítását elfogadja, szavazzon.

*Az RNÖ a javaslatot elfogadta, a jegyzőkönyv hitelesítésével Burai József képviselőt bízta meg, a napirendhez javaslat nem hangzott el.*

**1. napirendi pont**

**Nagy Ferenc elnök-helyettes**

A 2024. évi költségvetést kell megtárgyalnunk a mai nap.

**dr. Szász Kata jegyző**

A kiadott táblázat tartalmazza a banki és pénztári adatokat. A legutóbb kivett 20 000 Ft-ról nincs bizonylat, így ez jelenleg hiányként jelentkezik.

**Nagy Ferenc elnök-helyettes**

A terminálnál volt elakadás, azért nem tudtam bizonylatot hozni. Javaslom, hogy határozatban fogadjuk el, hogy ennek a 20.000 Ft-nak a felhasználást. Suha József elnököt támogattuk belőle, útiköltség és hidegélelem vásárlására. Aki ezzel egyet ért kérem szavazzon.

*A Képviselő-testület egyhangú szavazással (négy igen szavazattal) az alábbi határozat fogadta el:*

**1/2024. (II.12.) határozat**

A Kerecsendi Roma Nemzetiségi Önkormányzat Képviselő-testülete Suha József RNO elnök részére 20.000 Ft összegű utazási támogatást állapít meg.

Felelős: Suha József elnök

Határidő: 2024.március 10.

**Nagy Ferenc elnök-helyettes**

Korábban már egyeztettünk a költségvetési sorokról és megbeszéltünk, hogy osztjuk szét az összeget.

Kerecsend Közbiztonságáért Polgárőr Egyesület 150. 000 Ft

Magyary Károly Általános Iskola 70.000 Ft

Berekerdő Óvoda 30.000 Ft.

Majális 150.000 Ft.

Romanap 200.000 Ft.

Kirándulás 100.000 Ft.

Mikulásünnepségre 50.000 Ft

Karácsonyi ünnepség: 50.000 Ft.

Tiszta udvar programra 100.000 Ft.

Kerecsendi Baráti Kör 50.000 Ft.

Egyebek 30.000 Ft.

**dr. Szász Kata jegyző**

A polgárőrség és baráti kör támogatásáról külön döntés szükséges, határozatot kell hozni.

**Nagy Ferenc elnök-helyettes**

Ebben az esetben, aki egyet ért a tervezett támogatási összegekkel kérem szavazzon.

*A Képviselő-testület egyhangú szavazással (négy igen szavazattal) az alábbi határozatokat fogadta el:*

**2/2024. (II.12.) határozat**

A Kerecsendi Roma Nemzetiségi Önkormányzat Képviselő-testülete a Kerecsend Közbiztonságáért Polgárőr Egyesület számára közbiztonsági feladatok ellátásának támogatására 150.000 Ft összegű támogatást nyújt.

Felelős: Suha József elnök

Határidő: 2024. március 10.

**3/2024. (II.12.) határozat**

A Kerecsendi Roma Nemzetiségi Önkormányzat Képviselő-testülete a Kerecsendi Baráti Kör működéséhez 50.000 Ft összegű támogatást nyújt.

Felelős: Suha József elnök

Határidő: 2024. március 10.

**dr. Szász Kata jegyző**

Nyilván a feladatalapú támogatás összege alapján is változhat még a költségvetés.

**Nagy Ferenc elnök-helyettes**

Igen ez így van. Kérdése van-e valakinek? (nem volt)

Aki egyet ért a 2024. évi költségvetéssel, kérem tegye fel a kezét.

*A Képviselő-testület egyhangú szavazással (négy igen szavazattal) az alábbi határozat fogadta el:*

**4/2024. (II.12.) határozat**

A Kerecsendi Roma Nemzetiségi Önkormányzat Képviselő-testülete megtárgyalta az Önkormányzat 2023. évi költségvetésére vonatkozó javaslatot és azt 1.040.000 Ft bevételi és ezzel megegyező kiadási főösszeggel a határozat melléklete szerinti részletezésben elfogadta.

Felelős: Suha József elnök

Határidő: 2024. december 31.

**2. napirendi pont**

**Nagy Ferenc elnök-helyettes**

Kérdése-észrevétele van-e valakinek?

**Burai József képviselő**

A mikulás ünnepség nagyon az év vége, addig lesz még gondolom megbeszélés a költségek miatt.

**Nagy Ferenc elnök-helyettes**

Persze lesz még megbeszélés, meg a feladatalapú támogatás összege is számít majd. Mindenképp szeretnénk támogatni a gyerekeket.

Továbbá még arról szeretném tájékoztatni a képviselőket, hogy felkerült a Község facebook oldalára egy kiírás, hogy milyen vendégfellépők legyenek meghívva a Romanapra. Ez úgy szól, hogy az elnöknél és a képviselőknél lehet jelezni az ötleteket, amiket majd később összevetünk. Számítsatok majd rá, hogy keresni fognak benneteket.

Egyéb kérdés, észrevétel van-e?

Amennyiben nincs, az ülést bezárom.

*Az ülésen egyéb észrevétel, hozzászólás nem hangzott el, ezért Nagy Ferenc elnök-helyettes bezárta azt.*

Kerecsend, 2024.02.13.

kmf.

 Nagy Ferenc Burai József elnök-helyettes képviselő